Täna toimus saalis vahva mängupidu, kus jänkudest õpetajad tantsisid jenkat muusika ja laste plaksutamise saatel. Kohapeal sündis etendus Päikesest, mida lapsed said muusikaliselt kujundada, mängides džembedel ja bongodel ning päike liikus vastavalt trummipõrina tugevusele kas siis otse kõrgele taevasse või loojus otsemaid mere taha.
#000001
Lapsed said mune veeretada, tibutantsu tantsida ja loomulikult rõõmulaule laulda 🙂
#000002
Suuremad lapsed moodustasid Päikese orkestri, lapsed mängisid klaveril ja bongodel, džembedel Külliki Levini lugu “Päiksetrumm”
#000004
Tassiti võidu mune puulusikatel ja veeretati mune kaugusesse, samuti käis uhke Paabulind lastele uusi värvilisi mune veeretamas, mida siis lapsed said püüda 🙂
#000005
Rõõmu oli palju ja nalja nabani nagu ka Riine Pajusaare lastelaulus “Nalja nabani”.
#000006
Tantsiti rahvaste muusika saatel lõbusat paaristantsu ja pühitseti uue elu algust- muna kui uue sümbol.
#000007